Euroopa Liidu Teataja L 145 , 20/06/2000 Lk 0015 - 0018



Komisjoni määrus (EÜ) nr 1286/2000, 19. juuni 2000, millega muudetakse I, II ja III lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 2758/1999, [2] eriti selle artikleid 6, 7 ja 8, ning arvestades järgmist: (1) Vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites. (2) Jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toiduainete tööstuslikule töötlemisele. (3) Loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk). (4) Jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes. Maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes. (5) Munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees. (6) Fenoksümetüülpenitsilliin tuleks lisada määruse (EMÜ) nr 2377/90 I lisasse. (7) Kaltsiumaspartaat, Rhei radix ning sellest valmistatud standarditud ekstraktid ja preparaadid, Matricaria recutita ja sellest valmistatud preparaadid, tsinkaspartaat, naatriumsalitsülaat, naatriumatsetüülsalitsülaat, salitsüülhape, metüülsalitsülaat, kaltsiumkarbasalaat, vismutsubnitraat ja aluseline alumiiniumsalitsülaat, atsetüülsalitsüülhape ja DL-lüsiin tuleks lisada määruse (EMÜ) nr 2377/90 II lisasse. (8) Teadusuuringute lõpuleviimiseks tuleks metüülprednisoloon ja atsetüülisovalerüültülosiin lisada määruse (EMÜ) nr 2377/90 III lisasse. (9) Enne käesoleva määruse jõustumist tuleks kehtestada piisav ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud direktiiviga 93/40/EMÜ. [4] (10) Käesolevas määruses sätestatud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I, II ja III lisa muudetakse vastavalt käesoleva määruse lisale. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates kuuekümnendast päevast pärast selle avaldamist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. juuni 2000 Komisjoni nimel komisjoni liige Erkki Liikanen [1] EÜT L 224, 18.8.1990, lk 1. [2] EÜT L 331, 23.12.1999, lk 49. [3] EÜT L 317, 6.11.1981, lk 1. [4] EÜT L 214, 24.8.1993, lk 31. -------------------------------------------------- LISA A. Järgmine aine lisatakse määruse (EMÜ) nr 2377/90 I lisasse (nimekiri farmakoloogilistest toimeainetest, mille suhtes kehtivad jääkide piirnormid) 1. Antibakteriaalsed ained 1.2. Antibiootikumid 1.2.1. Penitsilliinid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | "Fenoksümetüülpenitsilliin | Fenoksümetüülpenitsilliin | Sead | 25 μg/kg | Lihaskude | | 25 μg/kg | Maks | | 25 μg/kg | Neer" | | B. Järgmised ained lisatakse määruse (EMÜ) nr 2377/90 II lisasse (nimekiri farmakoloogilistest toimeainetest, mille suhtes ei kehti jääkide piirnormid) 2. Orgaanilised ühendid "Farmakoloogilised toimeained | Loomaliigid | Muud sätted | Aluseline alumiiniumsalitsülaat | Kõik toiduloomade liigid, v.a kala Üksnes paikseks kasutuseks | | Vismutsubnitraat | Veised | Üksnes intramammaarseks kasutuseks | Kaltsiumaspartaat | Kõik toiduloomade liigid | | Metüülsalitsülaat | Kõik toiduloomade liigid, v.a kala | Üksnes paikseks kasutuseks | Salitsüülhape | Kõik toiduloomade liigid, v.a kala | Üksnes paikseks kasutuseks | Naatriumsalitsülaat | Kõik toiduloomade liigid, v.a kala | Üksnes paikseks kasutuseks | Tsinkaspartaat | Kõik toiduloomade liigid" | | 6. Taimse päritoluga ained "Farmakoloogilised toimeained | Loomaliigid | Muud sätted | Matricaria recutita ja sellest valmistatud preparaadid | Kõik toiduloomade liigid | | Rhei radix ja sellest valmistatud standarditud ekstraktid ja preparaadid | Kõik toiduloomade liigid" | | C. Järgmised ained lisatakse määruse (EMÜ) nr 2377/90 III lisasse (nimekiri farmakoloogilistest toimeainetest, mille suhtes kehtivad ajutised jääkide piirnormid) 1. Antibakteriaalsed ained 1.2. Antibiootikumid 1.2.2. Makroliidid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Atsetüülisovalerüültülosiin | Atsetüülisovalerüültülosiini ja 3-O-atsetüültülosiini summa | Sead | 100 μg/kg | Lihaskude | Ajutised jääkide piirnormid kaotavad kehtivuse 1. juulil 2001 | 100 μg/kg | Nahk ja rasvkude | 100 μg/kg | Maks | 100 μg/kg | Neer" | 7. Kortikoidid 7.1. Glükokortikoidid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Metüülprednisoloon | Metüülprednisoloon | Veised | 10 μg/kg | Lihaskude | Ajutised jääkide piirnormid kaotavad kehtivuse 1. juulil 2001. Ei kasutata loomade puhul, kellelt saadakse inimtoiduks ettenähtud piima | 10 μg/kg | Rasvkude | 10 μg/kg | Maks | 10 μg/kg | Neer" | --------------------------------------------------